**คุณภาพชีวิตของผู้สูงอายุในชุมชนบ้านสายลำโพงเหนือ หมู่ 6 ตำบลสายลำโพงเหนือ อำเภอท่าตะโก จังหวัดนครสวรรค์**

**บทคัดย่อ**

การวิจัย เรื่องคุณภาพชีวิตของผู้สูงอายุในชุมชนหมู่ 6 ตำบลสายลำโพงเหนือ อำเภอท่าตะโก จังหวัดนครสวรรค์ เป็นการศึกษาวิจัยเชิงปริมาณ มีวัตถุประสงค์ เพื่อศึกษาระดับคุณภาพชีวิตของผู้สูงอายุในชุมชนหมู่ 6 ตำบลสายลำโพงเหนือ อำเภอท่าตะโก จังหวัดนครสวรรค์

ผู้ศึกษาได้เลือกกลุ่มประชากรที่ใช้ในการศึกษา ซึ่งเป็นผู้สูงอายุในชุมชนหมู่ 6 ตำบลสายลำโพงเหนือ อำเภอท่าตะโก จังหวัดนครสวรรค์ จำนวน 308 คน แล้วใช้วิธีการสุ่มตัวอย่างแบบง่าย โดยวิเคราะห์ข้อมูลด้วยวิธีการประมวลผลค่าทางสถิติพื้นฐานด้วยเครื่องคอมพิวเตอร์ ดังนี้ ค่าร้อยละ ค่าเฉลี่ย ส่วนเบี่ยงเบนมาตรฐาน และระดับความคิดเห็นด้านคุณภาพชีวิต

ผลการศึกษา พบว่า ผู้สูงอายุโดยภาพรวม ส่วนมากเป็นเพศหญิง 184 คน และมี อายุระหว่าง 60 – 69 มีระดับการศึกษา ประถมศึกษา มีอาชีพ เกษตรกร มีสถานภาพ สมรสอยู่ด้วยกัน เป็นส่วนใหญ่ และคุณภาพชีวิตของผู้สูงอายุอยู่ในระดับค่อนข้างดี เมื่อจำแนกตามหลายด้านได้ดังนี้ ด้านสิ่งแวดล้อม อยู่ในอันดับ 1 ด้านความสัมพันธ์ทางสังคม อยู่ในอันดับ 2 ด้านจิตใจ อยู่ในอันดับ 3 ด้านร่างกาย อยู่ในอันดับ 4

ข้อเสนอแนะ

1. ควรส่งเสริมระดับคุณภาพชีวิตของผู้สูงอายุทางด้านความสัมพันธ์ทางสังคมโดย องค์การบริหารส่วนตำบลสายลำโพงเหนือ ควรกำหนดนโยบายและงบประมาณในการส่งเสริมระดับ คุณภาพชีวิตของผู้สูงอายุ โดยบูรณาการร่วมกันระหว่างหน่วยงานที่เกี่ยวข้องเพื่อไม่ให้เกิดความ ซ้ำซ้อนระหว่างหน่วยงาน

2. ควรมีนโยบายส่งเสริมระดับคุณภาพชีวิตของผู้สูงอายุทางด้านร่างกาย และจิตใจ โดยกระทรวงสาธารณสุข องค์การบริหารส่วนท้องถิ่น และหน่วยงานที่เกี่ยวข้องอย่างต่อเนื่อง และจริงจัง